Marianne Skarpnord

Marianne Skarpnord (født 1986) er en norsk golfspiller som spiller på Ladies European Tour (LET). Hun har vunnet tolv turneringer som profesjonell og er Norges høyest rangerte golfer på kvinnesiden. Skarpnord var rangert som nr. 87 i verden i 2009 og spilte på LPGA-touren i 2010. Hjemmeklubben er Moss & Rygge Golfklubb.

Karrieren som amatør
Skarpnord begynte å spille golf som fireåring, og spilte også fotball og håndball i oppveksten.Golf Monthly: «10 Things You Didn’t Know About Marianne Skarpnord» (publisert 10. juli 2021; besøkt 11. juli 2021) Som junior ble hun ansett som et av de største talentene innen norsk golf.Dagbladet: «Se opp for Merri!» (publisert 9. juli 2003; besøkt 11. juli 2021) I 2003 vant hun Girls Amateur Championship i Newport, arrangert av The R&A, etter å ha slått spanske Beatriz Recari i finalen. Hun satte dessuten den avgjørende putten da Europa vant Junior Solheim Cup i Malmø samme år.Golferen.no: «Sandra Nordaas fjerde norske i Jr. Solheim Cup» (publisert 18. august 2015; besøkt 11. juli 2021) Året etter kom Skarpnord på tredjeplass i British Girls Championship.Sports Pundit: Marianne Skarpnord (besøkt 11. juli 2021)

Høsten 2004 ble hun nummer tolv i kvalifiseringen til Ladies European Tour og sikret kortet for 2005-sesongen. Hun valgte samtidig å bli profesjonell.Aftenposten: «Golfspilleren har vært proff fra hun var 18 til 34 år: – Jeg hadde aldri hatt en jobb» (publisert 5. mai 2020; besøkt 11. juli 2021)

Karrieren som profesjonell

Skarpnord lyktes ikke med å beholde kortet på LET i 2005-sesongen og spilte i 2006 på Telia Tour. Kvalifiseringsskolen til LET for 2007 ga rett til å spille om lag ti turneringer på LET. Hun valgte likevel å spille hele sesongen på Telia Tour, der hun vant tre turneringer, ble nummer én på Order of Merit og fikk full igjen spillerett på LET påfølgende år. 2008-sesongen der begynte svært bra, med tre topp-10-plasseringer, herunder en andreplass bak Suzann Pettersen i Ladies Irish Open.

Den første seieren på LET kom 17. mai 2009 i Deutsche Bank Ladies Swiss Open, som hun vant med ett slag foran Melissa Reid. I oktober slo hun Laura Davies i et omspill om seieren i Ladies Italian Open. Hun avsluttet sesongen som nummer fire på pengelisten, hennes beste sesong i karrieren.

I desember 2009 endte Skarpnord på andreplass i LPGA-tourens kvalifiseringsturnering og var dermed kvalifisert for spill i USA året etter. Hun endte 2010-sesongen på 125.-plass på pengelisten og valgte å vende tilbake til Norge og Europa.LPGA.com: «Norway's Marianne Skarpnord, a 2016 Olympian, Sprints Into Lead at LPGA Qualifying Tournament» (publisert 22. oktober 2016; besøkt 11. juli 2021)

Skarpnord vant den første utgaven av LET Access Series-turneringen Ladies Norwegian Challenge da denne ble arrangert på Hauger Golfklubb i 2012, og året etter vant hun South African Women's Open på LET. I februar 2015 ble hun forlovet med den australske Europatour-spilleren Richard Green. Senere samme måned vant hun Oates Victorian Open på den australske ALPG Tour.

Skarpnord kom på delt 25.-plass i OL i Rio de Janeiro i 2016. Hun forsøkte å kvalifisere seg til LPGA-touren igjen høsten 2016, men misset cuten i den siste av tre kvalifiseringsturneringer.Romsdals Budstikke: «Nedtur for Skarpnord i LPGA-kvalifiseringen» (publisert 3. desember 2016; besøkt 11. juli 2021)

I 2019 vant hun Ballarat Icons ALPG Pro Am på ALGP-touren og Australian Ladies Classic på LET (og ALPG) og ble nummer fem på pengelisten på damenes europatour. Hun ble også kåret til årets spiller, en utmerkelse som stemmes frem av de andre spillerne og går til den som har bidratt mest til touren i løpet av året.

Hennes femte seier på LET kom i juli 2021 da hun vant den individuelle delen av Aramco Team Series – London.

 Meritter 
 Seire på Ladies European Tour 
 2021: Aramco Team Series – London
 2019: Australian Ladies Classic
 2013: South African Women's Open
 2009: Deutsche Bank Ladies Swiss Open, Carta Sì Ladies Italian Open

 Seire på ALPGT 
 2019: Ballarat Icons ALPG Proam, Australian Ladies Classic
 2015: Oates Victorian Open

 Seire på Sunshine Ladies Tour 
 2021: Dimension Data Ladies Challenge

Seire på LET Access Series
 2012: Ladies Norwegian Challenge

 Seire på Telia Tour 
 2007: Felix Finnish Ladies Open, Smådalarö Gård Open, Ekerum Ladies Masters

 Seire som amatør 
 2003: Seier i British Girls' Open Championship.

 Referanser 

 Eksterne lenker 


 Profil på golfdata.se

Kategori:Norske golfspillere
Kategori:Deltakere for Norge under Sommer-OL 2016
Kategori:Golfspillere under Sommer-OL 2016
Kategori:Golfspillere på LPGA-touren